இத்தகைய கருத்துக்கள், LFI குறித்தும் இதுபோன்ற சர்வதேச அளவில் உள்ள போர்-ஆதரவு போலி-இடது குழுக்கள் குறித்தும், நான்காம் அகிலத்தின் அனைத்துலகக் குழுவும் (ICFI) மற்றும் அதன் பிரெஞ்சு பிரிவான சோசலிச சமத்துவக் கட்சியும் (Parti de l'égalité socialiste—PES) விடுத்த எச்சரிக்கைகளை ஊர்ஜிதப்படுத்துகின்றன. LFI இன் இணையவழி உறுப்பினர் சேர்ப்பு முனைவில் பங்கெடுத்தவர்களுக்கு அல்லது அதற்கு வாக்களித்தவர்கள் மற்றும் 2017 இல் ஜோன்-லூக் மெலோன்சோனின் ஜனாதிபதி பிரச்சாரத்தை ஆதரித்த மில்லியன் கணக்கான மக்களுக்கு LFI ஒரு பொறியாக கட்டமைக்கப்பட்டது. சோசலிஸ்ட் கட்சி (PS) அரசாங்கம் மீதும், ஐரோப்பாவில் முடிவில்லா சிக்கன நடவடிக்கைகள் மீதும், கடந்த ஏப்ரலில் சிரியா மீதான ட்ரம்பின் தூண்டுதலற்ற குண்டுவீச்சு போன்ற ஏகாதிபத்திய குற்றங்கள் மீதும் LFI வைத்த விமர்சனங்களை ஆமோதிப்பதே அவர்களின் நோக்கமாக இருந்தது.